CELEX: 32021R1319
Language: fi
Date: 2021-08-09 00:00:00
Title: Komission täytäntöönpanoasetus (EU) 2021/1319, annettu 9 päivänä elokuuta 2021, luvan antamisesta uuselintarvikkeen Coriandrum sativum -kasvista saatava korianterin siemenöljy eritelmän muuttamiseksi ja täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti)

10.8.2021   
               
               
                  FI
               
               
                  Euroopan unionin virallinen lehti
               
               
                  L 286/12
               
            
         KOMISSION TÄYTÄNTÖÖNPANOASETUS (EU) 2021/1319,
         annettu 9 päivänä elokuuta 2021,
         luvan antamisesta uuselintarvikkeen Coriandrum sativum -kasvista saatava korianterin siemenöljy eritelmän muuttamiseksi ja täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan,
         sekä katsoo seuraavaa:
         
                     (1)
                  
                  
                     Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin luettelossa.
                  
               
                     (2)
                  
                  
                     Asetuksen (EU) 2015/2283 8 artiklan nojalla annettiin komission täytäntöönpanoasetus (EU) 2017/2470 (2), jossa vahvistetaan unionin luettelo hyväksytyistä uuselintarvikkeista.
                  
               
                     (3)
                  
                  
                     Komission täytäntöönpanopäätöksellä 2014/155/EU (3) annettiin Euroopan parlamentin ja neuvoston asetuksen (EY) N:o 258/97 (4) mukaisesti lupa Coriandrum sativum -kasvista saatavan korianterin siemenöljyn saattamiseksi markkinoille unionissa elintarvikkeiden uutena ainesosana ravintolisissä käytettäväksi.
                  
               
                     (4)
                  
                  
                     Yritys Ovalie Innovation, jäljempänä ’hakija’, ilmoitti lokakuussa 2017 komissiolle aikomuksestaan saattaa raakaa Coriandrum sativum -kasvista saatavaa korianterin siemenöljyä markkinoille elintarvikkeiden uutena ainesosana asetuksen (EY) N:o 258/97 5 artiklan mukaisesti. Hakija toimitti asetuksen (EY) N:o 258/97 3 artiklan 4 kohdan mukaisesti Irlannin toimivaltaisen viranomaisen laatiman lausunnon, jossa todettiin hakijan toimittaman tieteellisen näytön perusteella, että Coriandrum sativum -kasvista saatava korianterin siemenöljy vastaa olennaisesti täytäntöönpanopäätöksellä 2014/155/EU hyväksyttyä korianterin siemenöljyä.
                  
               
                     (5)
                  
                  
                     Komission täytäntöönpanoasetuksella (EU) 2019/456 (5) ja komission täytäntöönpanoasetuksella (EU) 2019/2165 (6) hyväksyttiin muutoksia uuselintarvikkeen Coriandrum sativum -kasvista saatava korianterin siemenöljy eritelmään alimman saippuoitumisluvun alentamiseksi luvusta 186 mg KOH/g lukuun 179 mg KOH/g ja öljyhapon vähimmäispitoisuuden alentamiseksi 8,0 prosentista 7,0 prosenttiin.
                  
               
                     (6)
                  
                  
                     Hakija toimitti 12 päivänä tammikuuta 2021 komissiolle hakemuksen asetuksen (EU) 2015/2283 10 artiklan 1 kohdan mukaisesti uuselintarvikkeen ”Coriandrum sativum -kasvista saatava korianterin siemenöljy” eritelmän muuttamiseksi. Hakija pyysi korianterin siemenöljyn happoarvon enimmäistason korottamista unionin uuselintarvikeluettelossa ilmoitetusta arvosta 2,5 mg KOH/g öljyä arvoon ≤ 3,5 mg KOH/g öljyä ja muuttamaan värin kuvausta ”kellertävästä” väristä ”kellertävästä ruskeaan” väriin.
                  
               
                     (7)
                  
                  
                     Hakija perusteli pyyntönsä ilmoittamalla, että muutos on tarpeellinen, jotta otetaan huomioon korianterin siemenöljyn silmämääräisten ominaisuuksien luonnollinen vaihtelu ja siinä olevien vapaiden rasvahappojen määrät, jotka mitataan titraamalla kaliumhydroksidilla (KOH) Coriandrum sativum -kasvista saatavaa siemenöljyä.
                  
               
                     (8)
                  
                  
                     Komissio katsoo, että Euroopan elintarviketurvallisuusviranomaisen, jäljempänä ’elintarviketurvallisuusviranomainen’, suorittama turvallisuusarviointi ehdotetusta eritelmän muutoksesta asetuksen (EU) 2015/2283 10 artiklan 3 kohdan mukaisesti ei ole tarpeen. Korianterin siemenöljyn happoarvon korottaminen arvosta 2,5 mg arvoon ≤ 3,5 mg KOH/g öljyä on vertailukelpoinen muiden sellaisten yleisten ruokaöljyjen happoarvojen kanssa, joita on jo kauan käytetty turvallisesti, ja se on alhaisempi kuin ruokaöljyjä ja -rasvoja koskeva enimmäisraja 4,0 mg KOH/g, joka on vahvistettu Yhdistyneiden Kansakuntien elintarvike- ja maatalousjärjestön ja Maailman terveysjärjestön elintarvikestandardeja koskevassa yhteisohjelmassa Codex Alimentariuksessa, jäljempänä ’FAO/WHO Codex Alimentarius’ (7). Tältä pohjalta ja yhdenmukaisuuden noudattamiseksi FAO/WHO Codex Alimentarius -standardin kanssa komissio katsoo, että korianterin siemenöljyn happoarvon raja olisi myös asetettava tasolle 4,0 mg KOH/g. Eritelmän parametreihin ehdotetut muutokset, jotka heijastavat kyseisen öljyn fyysistä ulkomuotoa, ovat myös vertailukelpoisia sen luonnollisen vaihtelun kanssa, joka voidaan havaita lähestulkoon kaikissa ruokaöljyissä, eivätkä vaikuta sen turvallisuuteen tai ravintoarvoon.
                  
               
                     (9)
                  
                  
                     Ehdotetut muutokset Coriandrum sativum -kasvista saatavan korianterin siemenöljyn happoarvoihin ja fyysiseen ulkomuotoon eivät muuta elintarviketurvallisuusviranomaisen suorittaman turvallisuusarvioinnin päätelmiä (8); kyseisessä arvioinnissa puollettiin sen alkuperäistä lupaa. Sen vuoksi on aiheellista muuttaa uuselintarvikkeen Coriandrum sativum -kasvista saatava korianterin siemenöljy eritelmää ehdotetun happotason mukaisesti ja öljyn fyysisen ulkomuodon suhteen.
                  
               
                     (10)
                  
                  
                     Hakemuksessa annetut tiedot antavat riittävät perusteet vahvistaa, että ehdotetut muutokset uuselintarvikkeen Coriandrum sativum -kasvista saatava korianterin siemenöljy eritelmään ovat asetuksen (EU) 2015/2283 12 artiklan mukaisia.
                  
               
                     (11)
                  
                  
                     Sen vuoksi täytäntöönpanoasetuksen (EU) 2017/2470 liitettä olisi muutettava.
                  
               
                     (12)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) 2015/2283 6 artiklassa säädetyssä unionin hyväksyttyjen uuselintarvikkeiden luettelossa, joka sisältyy täytäntöönpanoasetuksen (EU) 2017/2470 liitteeseen, oleva uuselintarviketta ”Coriandrum sativum -kasvista saatava korianterin siemenöljy” koskeva kohta tämän asetuksen liitteessä esitetyllä tavalla.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä elokuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 327, 11.12.2015, s. 1.
         
            (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).
         
            (3)  Komission täytäntöönpanopäätös 2014/155/EU, annettu 19 päivänä maaliskuuta 2014, luvan antamisesta korianterin siemenöljyn saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (EUVL L 85, 21.3.2014, s. 13).
         
            (4)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).
         
            (5)  Komission täytäntöönpanoasetus (EU) 2019/456, annettu 20 päivänä maaliskuuta 2019, luvan antamisesta uuselintarvikkeen ”Coriandrum sativum -kasvista saatava korianterin siemenöljy” eritelmän muuttamiseksi Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta (EUVL L 79, 21.3.2019, s. 13).
         
            (6)  Komission täytäntöönpanoasetus (EU) 2019/2165, annettu 17 päivänä joulukuuta 2019, luvan antamisesta uuselintarvikkeen Coriandrum sativum -kasvista saatava korianterin siemenöljy eritelmän muuttamiseksi Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta (EUVL L 328, 18.12.2019, s. 81).
         
            (7)  CODEX STAN 19–1981, Rev. 2–1999.
         
            (8)  EFSA Journal 2013;11(10):3422.
      
      
         
            LIITE
            Korvataan täytäntöönpanoasetuksen (EU) 2017/2470 liitteessä olevassa taulukossa 2 (Eritelmät) kohta ”Coriandrum sativum -kasvista saatava korianterin siemenöljy” seuraavasti:
            
               
                           ”Hyväksytty uuselintarvike
                        
                        
                           Eritelmät
                        
                     
                           
                              Coriandrum sativum -kasvista saatava korianterin siemenöljy
                        
                        
                           Kuvaus/Määritelmä:
                           Korianterin siemenöljy on rasvahappojen glyseridejä sisältävä öljy, jota tuotetaan korianterikasvin Coriandrum sativum L siemenistä.
                           Väri kellertävästä ruskeaan, mieto maku
                           CAS-numero: 8008-52-4
                           Rasvahappojen koostumus:
                           Palmitiinihappoa (C16:0): 2–5 %
                           Steariinihappoa (C18:0): < 1,5 %
                           Petroseliinihappoa (cis-C18:1(n-12)): 60–75 %
                           Öljyhappoa (cis-C18:1 (n-9)): 7–15 %
                           Linolihappoa (C18:2): 12–19 %
                           α-Linoleenihappoa (C18:3): < 1,0 %
                           Transrasvahappoja: ≤ 1,0 %
                           Puhtaus:
                           Taitekerroin (20 °C): 1,466–1,474
                           Happoarvo: ≤ 4 mg KOH/g
                           Peroksidiluku (PV): ≤ 5,0 mekv/kg
                           Jodiluku: 88–110 yksikköä
                           Saippuoitumisluku: 179–200 mg KOH/g
                           Saippuoitumaton aines: ≤ 15 g/kg”